Publication: Magyar Közlöny
Issue: MK-2003-77 (Year: 2003, Number: 77)
Era: 1990-2004
Section: a 36/1999. (XII. 27.) PM rendelet 12/c. és 12/d. számú
Paragraph Index: 409

a 36/1999. (XII. 27.) PM rendelet 12/c. és 12/d. számú mellékleteihez Az adatszolgáltatás az Alap éves költségvetésének végrehajtása, az Alap által folyósított, de nem az Alapot terhelõ pénzforgalmi kiadások és bevételek kincstári és könyvviteli elszámolásának összehasonlítására, az eltérések kimutatására szolgál. A kincstári és könyvviteli adatok között mutatkozó eltérések részletes szakmai értékelését az Alap és a Magyar Államkincstár (a továbbiakban: Kincstár) közösen végzi a pénzforgalmi egyeztetésre vonatkozó éves ütemtervben meghatározottak szerint. Amennyiben az idõbeli eltolódást is figyelembe véve az eltérések tartósan és jelentõs mértékben fennállnak a Kincstár kezdeményezésére az Alap soron kívül köteles adatait felülvizsgálni és tájékoztatni a Kincstárat a rendezés módjáról és idõpontjáról. Az adatszolgáltatásban a kiemelt költségvetési bevételi és kiadási elõirányzati jogcímek adatait, valamint a megtérítendõ ellátások teljesítését — a Kincstár az elõirányzat-nyilvántartása, valamint és az Alap kincstári számláin bonyolódó pénzforgalom KTK szerinti elszámolása és a célszámlák bevételi és kiadási forgalma alapján; — az Alap az elõirányzati és teljesítési adatait a fõkönyvi nyilvántartásokban rögzítettek szerint, a 217/1998. (XII. 30.) Korm. rendelet 142. § (1) bek.-ben elõírt adatszolgáltatással egyezõen kell kitölteni. Az Egyéb és passzív-aktív pénzügyi elszámolások között kell kimutatni az ellátási és a mûködési szektor Nem azonosított bevételeinek hóvégi, megfelelõ jogcímre még el nem számolt állományát, a kiemelt költségvetési jogcímekhez nem sorolható (pl. visszaérkezett ellátások, készpénz-felvétel ellátásra) bevételek és kiadások különbözetét. Itt kell kimutatni a számviteli szabályok szerint a 39. számlacsoportban elszámolható tb. ellátásokra biztosított elõlegek tárgyévi kiadásait és megtérüléseit, valamint az egyéb függõ-, átfutó- és kiegyenlítõ bevételek és kiadások tárgyévi állományváltozását. A Nyugdíjbiztosítási Alapnál külön sorban kell részletezni a korengedményes nyugdíjjal kapcsolatban a munkáltatók által a következõ évek kifizetéseinek fedezeteként befizetett tárgyévi bevételt, valamint a tárgyévre vonatkozóan elõzõ években korengedményes nyugdíj jogcímen befizetett összeg átvezetését a technikai számlára. A jogcímcsoport soraiban kimutatott adat negatív, amennyiben a kiadások nagyobbak, mint a bevételek. Az Alap tárgyévi hitel állománya, valamint a Nyugdíjbiztosítási Alapnál a Nem tb. ellátások hitel állománya sorokban az ellátások folyamatos teljesítése érdekében igénybe vett tárgyévi hitelfelvétel és -törlesztés különbözetét kell kimutatni. (Az összeg pozitív, ha az Alap tárgyidõszakban igénybe vett hitelállománya nagyobb, mint a hiteltörlesztések összege.) Az adatlap 56—60, illetve 81—83 sorai a pénzforgalom egyeztetésére szolgálnak. Itt kell bemutatni a kincstári és a kincstári körön kívül vezetett számlák, valamint a pénztárak éves nyitó és hóvégi záróállományának különbözetét. (Az adat negatív, ha a tárgyidõszak végén a pénzkészlet nagyobb az éves nyitóállománynál.) A Pénzforgalom egyeztetése sorban kimutatott adat helyes kitöltés esetén nullát eredményez. (Pénzforgalom egyeztetése = Alap egyenlege + Nem az alapból finanszírozott ellátások egyenlege + Egyéb elszámolások + hitelállományok + pénzkészlet változások). Az Alapoknak a Tájékoztató adatokban kell bemutatnia a Kincstár nyilvántartásaiban külön jogcímen nem szereplõ, az éves költségvetési törvényben túl nem léphetõ kiadási elõirányzatként meghatározott elõirányzat felhasználását.

Source: https://magyarkozlony.hu/hivatalos-lapok/9d7df0e78df38e3058d8baba88400059337f17a3/dokumentumok/c8d00f13cdcaef9d276eaafc254f69d930eca7a4/letoltes